HATÁSVIZSGÁLATI LAP

**Nagybakónak Község Önkormányzata Képviselő-testületének**

**a Szervezeti és Működési Szabályzatról szóló 7/2013.(VI.3.) önkormányzati rendelet módosításáról** **szóló önkormányzati rendelet-tervezetéhez**

A jogalkotásról szóló 2010. évi CXXX törvény 17. § (1) bekezdése alapján az előzetes hatásvizsgálattal a jogszabály előkészítője felméri a szabályozás várható következményeit.

A törvény 17. § (2) bekezdése alapján az előzetes hatásvizsgálat keretében az alábbi tényezők vizsgálata szükséges:

**1. Társadalmi hatások:** Nincsenek.

**2. Gazdasági, költségvetési hatások:** Gazdasági hatás nincs. Költségvetési hatás akkor lesz kimutatható, ha a bizottság tagjainak tiszteletdíjat állapít meg a képviselő-testület.

A **3. Környezeti hatások**

A rendeletben foglaltak végrehajtásának környezetre gyakorolt hatása nincs.

**4. Egészségi következmények**

A rendeletben foglaltak végrehajtásának egészségi következményei nincsenek.

**5. Adminisztratív terheket befolyásoló hatások**

A rendeletben foglaltak végrehajtása a közös önkormányzati hivatalra további adminisztratív terheket nem ró.

**6. A jogszabály megalkotásának szükségessége, a jogalkotás elmaradásának várható következményei**

Az Mötv. 43. § (3) bekezdése alapján a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét.

Ennek elmaradása esetén a kormányhivatal a törvényességi felügyelet egyéb eszközeivel élhet. (törvényességi felhívás, önkormányzati rendelet [Alaptörvény](https://njt.hu/jogszabaly/2011-4301-02-00)be ütközése esetére alkotmánybírósági felülvizsgálat kezdeményezése, önkormányzati rendelet más jogszabályba ütközésének vizsgálatára irányuló eljárás kezdeményezése.)

**7. A jogszabály alkalmazásához szükséges személyi, szervezeti, tárgyi és pénzügyi feltételek.**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Nagyrécse, 2024. október 3.

dr. Faragó-Szabó Melitta s.k.

 jegyző